Jaan siis selleks aastaks möödas. Üldiselt päris mõnusasti kulges teine, patt oleks kurta. Planeerisin küll mitteplaneeritut, aga tuli välja nagu ikka:))) Tegelikult hakkab vist väikseseks traditsiooniks kujunema, et jaanilaupäev iga-aastaselt mööda Eestimaad ringi sõita…seekord käisin mehega oma omakste surnuaias nii paarisaja kilomeetri kaugusel. Sellise kuumaga nagu jaanilaupäeva hommik oli, oli autoga päris hea ringi sõita. Hommikul veel üks jaanine osturetk  turule, et end mitmeks päevaks igasuguse värske kraamiga varustada ja siis Eestimaale rändama. Surnuaias oli tavapäraselt mõnus, ma tunnen end seal millegipärast alati hästi…see rahu, mis seal on, on tõeliselt minu hingele palsam. Palsam oli seegi, et sain oma lähedaste hauad korda, värskelt särama löödud, värsked lilled peale…oma pisikesed jaanijutud nendega ka aetud…selleks korraks.